P R O I E C T 
REGULAMENTUL INSTITUȚIONAL DE ORGANIZARE ŞI DESFĂŞURARE ALE PROGRAMELOR DE STUDII UNIVERSITARE DE DOCTORAT
Capitolul I 
DISPOZIȚII GENERALE
 Prezentul Regulament a fost elaborat în baza dispozițiilor Legii educației naționale nr. 1/2011, ale Legii nr. 288/2004 privind organizarea studiilor universitare, ale Hotărârii de Guvern nr. 681/2011 privind aprobarea Codului studiilor universitare de doctorat, Regulamentul (UE) 679/2016 (“RGPD”) privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date și ale Cartei Universității Naționale de Arte din București.
Art. 1.	(1) Regulamentul de organizare şi desfăşurare ale programelor de studii universitare de doctorat reglementează organizarea şi implementarea programelor de studii universitare de doctorat în Universitatea Națională de Arte din București și constituie un instrument de garantare a calităţii în organizarea şi desfăşurarea studiilor de doctorat.
(2) În lipsa unor stipulații contrare prevăzute în acordul de parteneriat, prezentul Regulament se aplică şi în cazul programelor de studii universitare de doctorat desfăşurate în cotutelă.
Art. 2.	Universitatea Națională de Arte din București este instituție organizatoare de studii universitare de doctorat, în cadrul căreia funcționează școala doctorală, cu rang egal cu acela al departamentelor.
Capitolul II
 STRUCTURI ACADEMICE DE CONDUCERE
Art. 3.	(1) În calitate de  instituție organizatoare de studii universitare de doctorat, universitatea este condusă de Consiliul pentru studiile universitare de doctorat, alcătuit din 7 membri.
(2) Consiliul pentru studiile universitare de doctorat poate avea ca membri persoane din cadrul universității sau din afara acesteia, personalităţi ştiinţifice sau personalităţi din sectoarele industriale şi socioeconomice relevante ori reprezentanţi ai studenţilor-doctoranzi din cadrul şcolii doctorale, indiferent de cetățenia persoanelor respective.
(3) Cel puţin un membru al Consiliului pentru studiile universitare de doctorat este ales prin votul universal, direct, secret şi egal al conducătorilor de doctorat din cadrul școlii doctorale.
(4) Cel puţin un membru al Consiliului pentru studiile universitare de doctorat este ales prin votul universal, direct, secret şi egal al studenţilor-doctoranzi din cadrul şcolii doctorale.
(5) Directorul Consiliului pentru studiile universitare de doctorat este membru de drept al Consiliului.
(6) 50% din membrii Consiliului pentru studiile universitare de doctorat sunt numiţi de către Consiliul de administrație.

 Componenţa CSUD este următoarea: 
a.	directorul CSUD; 
b.	1 cadru didactic sau cercetător, conducător de doctorat, care este ales prin votul universal, direct, secret şi egal al conducătorilor de doctorat din cadrul şcolii doctorale 
c.	1 studenț-doctorand ales prin votul universal, direct, secret şi egal al   studenţilor-doctoranzi din cadrul şcolii doctorale; 
d.	4 membri ai CSUD, cadre didactice universitare, cercetători sau personalități a căror activitate ştiinţifică are o recunoaştere internaţională semnificativă şi/sau personalităţi din sectoarele industriale şi socioeconomice relevante, sunt numiți prin decizie de către rectorul UNARTE; 

(7) Membrii Consiliului pentru studiile universitare de doctorat care sunt cadre didactice universitare sau cercetători trebuie să aibă dreptul de a conduce doctorate, în ţară sau în străinătate, şi să îndeplinească standardele minimale şi obligatorii pentru acordarea atestatului de abilitare în vigoare la data desemnării lor ca membri.
(8) Mandatul membrilor Consiliului este de 4 ani.
(9) Principalele atribuţii ale Consiliului pentru studiile universitare de doctorat sunt:
a)	stabilirea strategiei universității privind studiile de doctorat;
b)	elaborarea Regulamentului de organizare şi desfăşurare ale programelor de studii universitare de doctorat;
c)	aprobarea deciziilor privind înfiinţarea şi desfiinţarea şcolilor doctorale;
d)	conducerea școlilor doctorale;
e)	selectarea conducătorilor de doctorat care fac parte dintr-o şcoală doctorală nou-înfiinţată;
f)	luarea deciziilor privind acordarea sau revocarea calităţii de membru al şcolii doctorale unor conducători de doctorat, precum şi stabilirea de standarde minimale de performanţă artistică și ştiinţifică în vederea aplicării obiective a acestor proceduri;
g)	înmatricularea şi exmatricularea studenţilor-doctoranzi, la propunerea conducătorilor de doctorat membri ai şcolii doctorale;
h)	luarea deciziilor privind avizarea statului de funcţii al personalului didactic şi de cercetare afiliat şcolii doctorale, după caz;
i)	asistarea evaluatorului extern în procesul de evaluare în vederea acreditării, reacreditării sau a autorizării provizorii a şcolii doctorale;
j)	alte atribuţii specifice.
(10) Consiliul pentru studiile universitare de doctorat se întruneşte ori de câte ori este nevoie, la cererea directorului Consiliului sau a cel puţin unei treimi din numărul membrilor săi.
Art. 4.	(1) Consiliul pentru studiile universitare de doctorat este condus de un director. Funcţia de director al Consiliului este asimilată funcţiei de prorector.
(2) Directorul Consiliului pentru studiile universitare de doctorat răspunde pentru buna desfăşurare a concursului de admitere la studii universitare de doctorat, de respectarea normelor de etică universitară la nivelul școlii doctorale şi de respectarea legislaţiei în vigoare.
(3) Directorul Consiliului pentru studiile universitare de doctorat este numit în urma unui concurs public, pe baza unei metodologii aprobate de Senatul universitar.
(4) Anunţul privind organizarea concursului se publică cu cel puţin două luni înainte de data-limită pentru înscrierea candidaţilor. Anunţurile se publică cel puţin prin următoarele modalităţi:
a)	la loc vizibil, pe pagina principală a site-ului universității;
b)	pe site-ul web specializat, administrat de Ministerul Educaţiei Naționale, conform art. 295 alin. (3) din Legea nr. 1/2011;
c)	în Monitorul Oficial al României, Partea a III-a.
(5) Anunțul poate fi adus la cunoștința publicului prin orice mijloace suplimentare, inclusiv prin publicarea în mass-media, în publicaţii ştiinţifice naţionale şi internaţionale, pe site-uri web specializate în publicarea ofertelor de locuri de muncă şi altele asemenea.
(6) La concurs se pot prezenta numai persoane care au dreptul de a conduce doctorate şi care îndeplinesc standardele minimale şi obligatorii pentru acordarea atestatului de abilitare în vigoare la data publicării în Monitorul Oficial al României, Partea a III-a, a anunţului privind scoaterea la concurs a postului.
(7) Comisia de concurs este formată din 5 membri, dintre care cel puţin 3 trebuie să fie din afara universității, din ţară sau din străinătate. Cel puţin un membru al comisiei de concurs are un contract de muncă, la data publicării în Monitorul Oficial al României, Partea a III-a, a anunţului privind scoaterea la concurs a postului, cu o instituţie de învăţământ superior şi de cercetare din străinătate, care este inclusă pe lista aprobată prin ordinul ministrului educaţiei naționale, elaborat conform art. 216 alin. (2) lit. f) din Legea nr. 1/2011.
(8) Membrii comisiei de concurs trebuie să aibă dreptul de a conduce doctorate, în ţară sau în străinătate, şi să îndeplinească standardele minimale şi obligatorii pentru acordarea atestatului de abilitare în vigoare la data publicării în Monitorul Oficial al României, Partea a III-a, a anunţului privind scoaterea la concurs a postului, aprobate prin ordin al ministrului educaţiei, cercetării, tineretului şi sportului, potrivit art. 219 alin. (1) lit. a) din Legea nr. 1/2011.
(9) În baza deciziei comisiei de concurs, rectorul universității încheie cu persoana desemnată un contract de management pe o perioadă de 4 ani.
Capitolul III
 ORGANIZAREA STUDIILOR UNIVERSITARE DE DOCTORAT
Art. 5.	(1) În cadrul Universității Naționale de Arte din București funcționează o școală doctorală care reprezintă cadrul structural de organizare și desfășurare a programelor de studii universitare de doctorat.
(2) Școala doctorală funcționează și se organizează în baza prevederilor Hotărârii de Guvern nr. 681/2011 privind aprobarea Codului studiilor universitare de doctorat și ale prezentului Regulament.
(3) Școala doctorală poate organiza centre sau laboratoare de cercetare care funcţionează ca unităţi de venituri şi cheltuieli în cadrul instituţiei de învăţământ superior, potrivit prevederilor art. 131, art. 133 alin. (4) şi art. 134 din Legea nr. 1/2011.
(4) Universitatea poate înființa noi școli doctorale, la propunerea rectorului, cu avizul Senatului universitar și cu aprobarea Consiliului pentru studiile universitare de doctorat.
Art. 6.	(1) Şcoala doctorală se organizează şi funcţionează în cadrul universității cu conducători de doctorat care au dobândit acest drept, potrivit legii.
(2) Conducătorii de doctorat membri ai şcolii doctorale îşi desfăşoară activitatea în cadrul Universității Naționale de Arte din București.
(3) Şcoala doctorală poate impune standarde minimale de performanţă artistică și ştiinţifică pe care conducătorii de doctorat trebuie să le îndeplinească pentru a deveni membri ai şcolii doctorale respective.
(4) Pe lângă conducătorii de doctorat, unei şcoli doctorale i se pot afilia şi alţi cercetători sau cadre didactice, implicaţi în activităţi de cercetare sau predare în cadrul şcolii doctorale, din cadrul universității sau din cadrul altor instituţii ori unităţi de cercetare-dezvoltare, din ţară sau din străinătate.
Art. 7.	(1) Şcoala doctorală poate fi lichidată prin decizie a Consiliului pentru studiile universitare de doctorat, iar universitatea este obligată să informeze Ministerul Educaţiei Naționale despre procesul şi rezultatul lichidării. Lichidarea şcolii doctorale este posibilă numai după ce toţi studenţii-doctoranzi şi-au finalizat programul doctoral sau au fost exmatriculaţi din motive care nu au legătură cu lichidarea.
(2) Şcoala doctorală poate efectua evaluări interne periodice. În urma evaluărilor interne, şcoala doctorală poate decide prelungirea sau încetarea contractului de muncă al unui conducător de doctorat.
Art. 8.	(1) Universitatea Națională de Arte din București garantează transparenţa organizării şi desfăşurării programelor de studii universitare de doctorat la nivelul școlii doctorale.
(2) Şcoala doctorală, cu sprijinul logistic al universității, va asigura publicarea pe internet a tuturor informaţiilor necesare privind programele de studii universitare de doctorat, vizându-se cu precădere următoarele categorii:
a)	prezentul Regulament;
b)	informaţii privind posturile vacante pentru studenţi-doctoranzi;
c)	informaţii privind posturile vacante pentru conducători de doctorat;
d)	informaţii privind modul de organizare şi desfăşurare a programelor doctorale;
e)	informaţii privind conţinutul programelor de studii universitare de doctorat;
f)	informaţii privind modul de finanţare a studiilor, precum şi a costurilor suportate de studentul-doctorand;
g)	modelul contractului-cadru de studii doctorale;
h)	informaţii privind conducătorii de doctorat şi studenţii-doctoranzi pe care îi coordonează, care includ cel puţin lista publicaţiilor şi brevetelor acestora;
i)	informaţii privind rezultatele şi performanţele profesionale ale conducătorilor de doctorat;
j)	informaţii privind tezele de doctorat, respectiv standarde de elaborare, proceduri şi criterii de evaluare a acestora;
k)	rezumatele tezelor de doctorat ce urmează să fie susţinute public, precum şi data, ora şi locaţia aferente susţinerilor publice, cu cel puţin 14 zile înaintea susţinerii acestora;
l)	adresele la care pot fi accesate tezele de doctorat finalizate, publicate pe un site administrat de Ministerul Educaţiei Naționale.
m)	informații privind aplicarea uniformă a regulilor de protecție a datelor  cu caracter personal;
Art. 9.	(1) Şcoala doctorală împreună cu conducătorul de doctorat au obligaţia de a informa studentul-doctorand cu privire la etica ştiinţifică, profesională şi universitară şi de a verifica respectarea acesteia, inclusiv:
a)	respectarea prevederilor deontologice pe parcursul realizării cercetării de doctorat;
b)	respectarea prevederilor deontologice în redactarea tezei de doctorat.
(2) Şcoala doctorală şi universitatea sunt îndreptățite să ia măsuri pentru prevenirea şi sancţionarea abaterilor de la normele eticii ştiinţifice, profesionale şi universitare, conform Codului de etică universitară.
(3) În cazul unor eventuale fraude academice, al unor încălcări ale eticii universitare sau al unor abateri de la buna conduită în cercetarea ştiinţifică, inclusiv al plagiatului, studentul-doctorand sau conducătorul de doctorat răspund în condiţiile legii.
Art. 10.	(1) Universitatea, prin şcolile doctorale, poate acorda sprijin financiar studenţilor-doctoranzi pentru efectuarea de stagii de cercetare în ţară sau în străinătate, cu acordul conducătorului de doctorat.
(2) Mobilitatea studenţilor-doctoranzi poate fi facilitată de către şcolile doctorale şi prin:
a)	încheierea de acorduri sau parteneriate instituţionale, aprobate de către Consiliul pentru studiile universitare de doctorat;
b)	cercetări doctorale în cotutelă;
c)	schimburi de studenţi-doctoranzi şi cadre didactice şi de cercetare realizate cu universităţi recunoscute pe plan internaţional;
d)	participarea la consorţii internaţionale, având drept scop includerea temelor de cercetare doctorală în cadrul unor proiecte ştiinţifice internaţionale.
Art. 11.	Evaluarea internă a a conducătorilor de doctorat se face anual, în conformitate cu o metodologie aprobată de Senatul universitar. În procesul evaluării interne a conducătorilor de doctorat se va ţine cont de rezultatele obţinute de aceştia în cercetare şi în îndrumarea studenţilor-doctoranzi, precum:
a)	rezultatele cercetării ştiinţifice proprii şi ale doctoranzilor îndrumaţi, evaluate prin publicaţii sau alte modalităţi de valorificare a activităţii de cercetare;
b)	alţi indicatori ai activităţii ştiinţifice a conducătorilor de doctorat şi a doctoranzilor îndrumaţi, printre care: participarea la proiecte de cercetare, participarea la expoziții și conferințe naţionale şi internaţionale, apartenenţa la organizaţii profesionale ș.a.
Art. 12.	O şcoală doctorală poate recunoaşte, conform regulamentului propriu de organizare şi desfăşurare a studiilor universitare de doctorat, parcurgerea unor stagii anterioare de doctorat sau a unor stagii de cercetare ştiinţifică, desfăşurate în ţară sau în străinătate, în universităţi sau în centre de cercetare de prestigiu, precum şi recunoaşterea unor cursuri parcurse în cadrul programelor de studii universitare de master de cercetare.
Capitolul IV
CONTRACTUL DE STUDII UNIVERSITARE DE DOCTORAT
Art. 13.	(1) Drepturile şi obligaţiile ce revin studenţilor-doctoranzi, conducătorilor de doctorat, precum şi universității, prin intermediul şcolilor doctorale, se stabilesc prin contractul de studii universitare de doctorat.
(2) Contractul de studii universitare de doctorat se încheie cu fiecare student-doctorand în parte, în urma negocierii, şi este semnat de studentul-doctorand, conducătorul de doctorat şi rectorul universității, cu respectarea prevederilor legale și regulamentare.
Nesemnarea contractului în termenele stabilite de Consiliu de Administrație conduce la exmatriculare.
(3) Desfăşurarea de activităţi didactice de către studentul-doctorand nu trebuie să afecteze în mod negativ timpul disponibil pentru derularea programului său doctoral, având în vedere că doctoratul reprezintă în primul rând o experienţă profesională de cercetare.
(4) Contractele de studii nu se modifică în timpul anului universitar. După înmatricularea în anul I de studiu, studenți – doctoranzi trebuie să semneze  contractul de studii pentru întreaga perioadă de școlarizare. Pe parcursul școlarizării, dacă se vor modifica prevederile contractuale, se vor încheia acte adiționale.
Art. 14.	(1) Contractul de studii universitare de doctorat cuprinde cel puţin următoarele informaţii:
a)	datele de identificare ale studentului-doctorand şi ale conducătorului de doctorat;
b)	date despre universitate şi şcoala doctorală;
c)	tema de cercetare aleasă;
d)	cuantumul lunar al bursei, după caz;
e)	cuantumul taxei de studiu, după caz;
f)	limba în care se redactează şi se susţine teza de doctorat - limba română, limba unei minorităţi naţionale sau o limbă de circulaţie internaţională;
g)	termenul de finalizare a tezei de doctorat;
h)	condiţiile de prelungire a termenului de finalizare a tezei de doctorat;
i)	cuantumul activităţilor didactice pe care studentul-doctorand se angajează să le desfăşoare şi perioada în care se desfăşoară acestea, conform art. 164 alin. (3) din Legea nr. 1/2011.
j)	drepturile persoanelor fizice conform Regulamentului (UE) 2016/privind protecția persoanelor la prelucrarea datelor cu caracter personal și libera circulație a acestor date: dreptul  de  acces,  de intervenţie asupra datelor, dreptul de a nu fi supus unei decizii individuale, dreptul la informare, dreptul la rectificare, dreptul la   restricționarea prelucrării datelor, dreptul la opoziție, dreptul la portabilitatea 
      datelor.
(2) Conflictele dintre studentul-doctorand şi conducătorul de doctorat se mediază de către Consiliul pentru studiile universitare de doctorat.
Capitolul V
 CONDUCĂTORUL DE DOCTORAT
Art. 15.	(1) Pentru a conduce doctorate, cadrele didactice şi de cercetare care au dobândit acest drept trebuie să aibă un contract de muncă cu universitatea şi să fie membre ale şcolii doctorale.
(2) Un conducător de doctorat poate îndruma studenţi-doctoranzi numai în domeniul pentru care a obţinut acest drept. Persoanelor care au dobândit dreptul de a conduce doctorate fără indicarea domeniului în care au obţinut acest drept li se va stabili domeniul în care au dreptul de a conduce doctorate prin ordin al ministrului educaţiei naționale, la propunerea Consiliului Naţional de Atestare a Titlurilor, Diplomelor și Certificatelor Universitare (CNATDCU).
(3) Un cadru didactic şi de cercetare care are dreptul de a conduce doctorate şi care este titular la o instituţie de învăţământ superior sau de cercetare care nu este instituție organizatoare de studii universitare de doctorat sau componentă a unei instituții organizatoare de studii universitare de doctorat poate să facă parte din școala doctorală, în condiţiile art. 166 alin. (3) din Legea nr. 1/2011.
Art. 16.	(1) Un conducător de doctorat poate îndruma simultan studenţi-doctoranzi numai în cadrul Universității Naționale de Arte din București, excepţie făcând doctoratele conduse în cotutelă.
(2) Un conducător de doctorat poate îndruma simultan maximum 15 studenţi-doctoranzi, aflaţi în diverse etape ale studiilor de doctorat.
(3) Nu se includ în numărul studenților-doctoranzi prevăzut la alin. (2), la data concursului de admitere la doctorat: studenții-doctoranzi aflați în întreruperea activității; studenții-doctoranzi aflați în perioada de grație pentru finalizarea și susținerea publică a tezei de doctorat; studenții-doctoranzi care au susținut public teza de doctorat, dar nu au fost încă validați; studenții-doctoranzi care refac sau completează teza în urma nepromovării susținerii publice ori a invalidării; studenții-doctoranzi în cotutelă, pentru care conducătorul de doctorat nu are calitatea principală. 
(4) În cazul doctoratului în cotutelă se defineşte un conducător de doctorat principal. Studentul-doctorand este contabilizat integral la conducătorul de doctorat principal, inclusiv în normarea activităţii de predare şi cercetare a acestuia.
Art. 17.	(1) La cererea motivată a studentului-doctorand, Consiliul pentru studiile universitare de doctorat poate decide schimbarea conducătorului de doctorat dacă s-a constatat neîndeplinirea obligaţiilor legale sau contractuale asumate de către acesta ori pentru alte motive care vizează raportul de îndrumare dintre conducătorul de doctorat şi studentul-doctorand.
(2) Consiliul pentru studiile universitare de doctorat desemnează un alt conducător de doctorat în maximum 30 de zile, în cazul prevăzut la alin. (1), precum şi în cazul în care se constată indisponibilitatea conducătorului de doctorat.
(3) La desemnarea unui nou conducător de doctorat, Consiliul pentru studiile universitare de doctorat va avea în vedere prioritar necesitatea ca studentul-doctorand să poată finaliza programul de doctorat.
(4) Noul conducător de doctorat poate menţine comisia de îndrumare existentă sau poate propune o altă comisie
Art. 18.	(1) Pentru desfăşurarea doctoratului, studentul-doctorand este sprijinit de o comisie de îndrumare, formată din alţi 3 membri care pot face parte din echipa de cercetare a conducătorului de doctorat, din alte persoane afiliate şcolii doctorale sau din cadre didactice şi de cercetare neafiliate acesteia.
(2) Componenţa comisiei de îndrumare este stabilită de conducătorul de doctorat în urma consultării cu studentul-doctorand și cu acordul persoanelor în cauză și este menționată în Planul individual de cercetare doctorală.
(3) Componeța comisiei de îndrumare poate fi schimbată pe parcursul studiilor doctorale, în condițiile precizate la alin (4).
Art. 19.	Activitatea conducătorilor de doctorat, a membrilor comisiei de îndrumare şi a membrilor comisiilor de doctorat se normează potrivit regulamentului instituţional de organizare şi funcţionare a studiilor universitare de doctorat, care va stabili şi modalităţile de remunerare a acestora, în conformitate cu prevederile legii.
Capitolul VI
 DESFĂȘURAREA STUDIILOR UNIVERSITARE DE DOCTORAT
Art. 20.	(1) Procedura de admitere la studii universitare de doctorat este procesul de selecţie a candidaţilor pentru fiecare poziţie vacantă de student-doctorand pe care conducătorii de doctorat din cadrul şcolii doctorale decid să o propună spre ocupare la un moment dat.
(2) Selecţia candidatului la doctorat pentru o poziţie vacantă este realizată de către conducătorul de doctorat care supervizează respectiva poziţie, în conformitate cu prevederile metodologiei de admitere la studii universitare de doctorat, aprobată de Senat.
(3) În urma propunerii conducătorului de doctorat, un student-doctorand poate fi înmatriculat numai în urma obţinerii avizului favorabil al Consiliului pentru studiile universitare de doctorat.
(4) Conţinutul şi forma concursului de admitere sunt stabilite de către conducătorul de doctorat după consultarea Consiliului pentru studiile universitare de doctorat.
(5) Au dreptul să participe la procedura de admitere la studii universitare de doctorat numai absolvenţii cu diplomă de master sau echivalentă acesteia, din ţară sau din străinătate, conform art. 153 alin. (2) din Legea nr. 1/2011.
Art. 21.	Şcolile doctorale asigură transparenţa procedurilor de selecţie şi admitere la doctorat, a criteriilor de evaluare şi a standardelor solicitate candidaţilor, acolo unde este cazul, precum şi garantarea accesului la aceste informaţii, inclusiv prin publicarea pe internet.
Art. 22.	(1) După finalizarea procedurii de admitere şi semnarea contractului de studii universitare de doctorat, persoana admisă are calitatea de student-doctorand pe perioada desfăşurării programului de doctorat. Calitatea de student-doctorand se menţine inclusiv pe perioada mobilităţilor interne şi internaţionale.
(2) Studenţii-doctoranzi sunt înmatriculaţi în cadrul şcolii doctorale de către universitate, prin secretariatul școlii doctorale, trebuie să semneze contractul de studii pentru întreaga perioadă de școlarizare. Nesemnarea contractului în termenele stabilite de Consiliul de Administrație conduce la exmatriculare. Studenţii-doctoranzi sunt înscrişi în registrul matricol, sub număr unic, valabil pentru întreaga perioadă de şcolarizare în cadrul aceleiași școli doctorale.
(3) Studenţii-doctoranzi sunt încadraţi de către universitate ca asistenţi de cercetare sau asistenţi universitari, pe perioadă determinată.
(4) Statele de funcţii se întocmesc la nivelul şcolii doctorale şi cuprind cadrele didactice, cercetătorii şi doctoranzii care activează în cadrul şcolii doctorale. Şcoala doctorală poate angaja personal didactic auxiliar, personal de cercetare şi personal nedidactic.
(5) Statele de funcţii ale şcolii doctorale pot conţine şi posturi vacante astfel încât studenţii doctoranzi care predau mai multe ore decât cele înscrise în contractul de studii de doctorat să fie plătiţi în regim de plata cu ora.
(6) Studentul-doctorand poate desfăşura activităţi didactice, potrivit contractului de studii de doctorat, în limita a 4 ore convenţionale didactice pe săptămână. Activităţile didactice care depăşesc vor fi remunerate în conformitate cu legislaţia muncii, intrând sub incidenţa Codului muncii, cu respectarea drepturilor şi obligaţiilor ce revin salariatului şi cu plata contribuţiilor datorate, potrivit legii, la asigurările sociale de stat, la asigurările pentru şomaj, la asigurările sociale de sănătate şi pentru accidente de muncă şi boli profesionale.
 (7) La înmatricularea studenților-doctoranzi cu cetăţenie română şi a celor cu cetăţenie din alte state aparţinând UE, SEE, dosarul personal va cuprinde: 

a) formularul de înscriere la concursul de admitere, completat, însoțit de  acordul privind utilizarea și prelucrarea datelor cu caracter personal și libera circulație a acestor date, conform Regulamentului (UE) 2016/679, în vederea oferirii de servicii educaționale exclusiv în interiorul Universității Naționale de Arte din București, (completare dosare înscriere, întocmire și eliberare documente școlare/acte studii, adresa de e-mail, numar contact, etc), iar aceste date corespund realității;

b) curriculum vitae; 

c) proiectul de cercetare doctorală (PCD) aferent temei de doctorat pentru care candidează, în format fizic, semnat şi în format electronic, pe CD; 

d) copia actului de identitate; 

e) certificatul de căsătorie sau oricare alt act care atestă schimbarea numelui, dacă este cazul – în copie legalizată sau copie certificată conform cu originalul; 

f) pentru studenţii finanţaţi de la bugetul de stat: diplomă de bacalaureat – copie legalizată sau copie certificată conform cu originalul; pentru studenţii finanţaţi prin taxe de şcolarizare: diplomă de bacalaureat – în original, copie legalizată sau copie certificată conform cu originalul; 

g) pentru studenţii finanţaţi de la bugetul de stat: diplomă de licenţă, însoţită de suplimentul la diplomă / foaia matricolă - copie legalizată sau copie certificată conform cu originalul pentru studenţii finanţaţi prin taxe de şcolarizare: diplomă de licenţă, însoţită de suplimentul la diplomă / foaia matricolă - în original copie legalizată sau copie certificată conform cu originalul; 

h) pentru studenţii finanţaţi de la bugetul de stat: diplomă de master sau echivalentă, însoţită de suplimentul la diplomă / foaia matricolă (pentru absolvenţii promoţiei anului curent adeverinţă care atestă promovarea examenului de disertaţie) – copie legalizată sau copie certificată conform cu originalul; pentru studenţii finanţaţi prin taxe de şcolarizare: diplomă de master sau echivalentă, însoţită de suplimentul la diplomă / foaia matricolă (pentru absolvenţii promoţiei anului curent adeverinţă care atestă promovarea examenului de disertaţie) – în original, copie legalizată sau copie certificată conform cu originalul; 

i) certificatul de competenţă lingvistică, dacă este cazul – în original, copie legalizată sau copie certificată conform cu originalul; 

j) adeverinţa medicală tip, eliberată de cabinetele medicale sau de medicul de familie, din care să rezulte că sunt apţi pentru înscriere la studii – în original, copie legalizată sau copie certificată conform cu originalul; 

k) declaraţia pe propria răspundere prin care candidatul se angajează că nu va beneficia concomitent de finanţare din fonduri publice pentru două programe de studii universitare, indiferent de nivelul lor, că nu va urma simultan mai mult de două programe de studii universitare, indiferent de nivelul şi forma de finanţare ale acestora.

(8) Studenţii-doctoranzi cu cetăţenie română sau cei cu cetăţenie din alte state aparţinând UE, SEE, care au depus acte de studii emise de instituţii din străinătate trebuie să aibă la dosar şi atestatul emis de Centrul Naţional de Recunoaştere şi Echivalare a Diplomelor (CNRED) – în original – pentru studenţii finanţaţi de la bugetul de stati sau copie legalizată sau certificată conform cu originalul - pentru studenţii finanţaţi prin taxe de şcolarizare. 
(9) La înmatricularea studenților-doctoranzi provenind din țări terțe UE, Spațiului Economic European sau Confederației Elvețiene dosarul personal va cuprinde: 
a) scrisoarea de acceptare la studii, emisă de către Ministerul Educaţiei Naționale din România, dacă este cazul; 
b) formularul de înscriere completat însoțit de acordul privind utilizarea și prelucrarea datelor cu caracter personal și libera circulație a acestor date, conform Regulamentului (UE) 2016/679, în vederea oferirii de servicii educaționale exclusiv în interiorul Universității Naționale de Arte din București, (completare dosare înscriere, întocmire și eliberare documente școlare/acte studii, adresa de e-mail, numar contact, etc), iar aceste date corespund realității;
c) cel puţin o scrisoare de recomandare; 
d) curriculum vitae; 
e) proiectul de cercetare doctorală (PCD) aferent temei de doctorat pentru care candidează, în format fizic, semnat şi în format electronic, pe CD; 
f) certificatul de naştere - copie şi traducere în limba română legalizată; 
g) copia actului care atestă domiciliul stabil în străinătate, dacă este cazul; 
h) copia paşaportului şi 2 fotografii ¾;; 
i) pentru studenţii finanţaţi de la bugetul de stat: diploma de bacalaureat sau echivalentul acesteia, autentificată de către autorităţile de resort din ţara emitentă - în original şi copia şi traducerea legalizată a acesteia; pentru studenţii finanţaţi prin taxe de şcolarizare: diploma de bacalaureat sau echivalentul acesteia, autentificată de către autorităţile de resort din ţara emitentă - în original sau copie şi traducere legalizată a acesteia; 
j) pentru studenţii finanţaţi de la bugetul de stat: diploma de licenţă sau echivalentul acesteia, autentificată de către autorităţile de resort din ţara emitentă - în original şi copia şi traducerea legalizată a acesteia; pentru studenţii finanţaţi prin taxe de şcolarizare: diploma de licenţă sau echivalentul acesteia, autentificată de către autorităţile de resort din ţara emitentă - în original sau copie şi traducere legalizată a acesteia; 
k) pentru studenţii finanţaţi de la bugetul de stat: diploma de master sau echivalentul acesteia, autentificată de către autorităţile de resort din ţara emitentă - în original şi copia şi traducerea legalizată a acesteia; pentru studenţii finanţaţi prin taxe de şcolarizare: diploma de licenţă sau echivalentul acesteia, autentificată de către autorităţile de resort din ţara emitentă - în original sau copie şi traducere legalizată a acesteia; 
l) foile matricole/suplimentele la diplomă - copii şi traduceri legalizate, aferente studiilor efectuate; 
m) atestatul de absolvire a anului pregătitor pentru învăţarea limbii române sau certificatul de competenţă lingvistică, după caz – în original, copie legalizată sau certificată conform cu originalul; 
n) certificatul medical (într-o limbă de circulaţie internaţională) care să ateste faptul că persoana care urmează să se înscrie la studii nu suferă de boli contagioase ori de alte afecţiuni incompatibile cu viitoarea profesie; 
o) adeverinţa medicală tip, eliberată de cabinetele medicale sau de medicul de familie, din care să rezulte că sunt apţi pentru înscriere la studii – în original, copie legalizată sau certificată conform cu originalul; 
p) pentru candidații admiși pe locuri cu taxă, dovada plății taxei de școlarizare aferentă primului an de studii. 

(10) Dosarul studentului-doctorand, absolvent al promoţiei anului curent, se completează cu diploma de master în original sau copie legalizată/certificată conform cu originalul, după caz, în cel de-al doilea an de studii. 
(11) Diploma de bacalaureat, diploma de licență și suplimentul la diploma de licență / foaia matricolă, diploma de master și suplimentul la diploma de master / foaia matricolă (dacă este cazul), rămân, în original, la dosarul studentului – doctorand pe toată perioada în care acesta beneficiază de finanţare de la bugetul de stat. 
(12) Dosarele personale ale studenţilor-doctoranzi se completează în fiecare an eventualele contracte sau acte adiţionale la contractele de studii şi cu eventualele documente şi decizii care privesc situaţia şcolară şi socială.
(13) În vederea obţinerii certificării conform cu originalul, pentru copiile documentelor prevăzute în listă, candidaţii trebuie să prezinte documentele în original. 
Art. 23.	(1) Programul de doctorat se desfăşoară numai în cadrul unei şcoli doctorale sub coordonarea unui conducător de doctorat şi cuprinde:
a)	un program de pregătire bazat pe studii universitare avansate, în cadrul şcolii doctorale;
b)	un program individual de cercetare ştiinţifică sau creaţie artistică.
(2) Numărul de credite de studii transferabile aferente ciclului de studii universitare de doctorat în Universitatea Națională de Arte din București este de 180. 
Art. 24.	(1) Programul de pregătire bazat pe studii universitare avansate şi programul individual de cercetare ştiinţifică și creație artistică sunt specificate în planul individual de doctorat, elaborat de către studentul–doctorand, sub îndrumarea conducătorului de doctorat și cu sprijinul comisiei de îndrumare.
(2) Planul individual de doctorat, avizat de membrii comisiei de îndrumare şi aprobat de către conducătorul de doctorat, va fi depus la secretariatul școlii doctorale de către studentul doctorand în termen ce cel mult 30 de zile de la data înmatriculării în anul I.
Responsabilitatea asupra structurii, conținutului, desfășurării și organizării programului de cerecetare științifică al studentului – doctorand revine conducătorului de doctorat.
(3) Durata cumulată a programului de pregătire bazat pe studii universitare avansate nu poate depăși trei luni, conform Codului studiilor universitare de doctorat.
(4)  Programul de pregătire bazat pe studii universitare avansate și poate să includă: 
a.	cursuri sau programe speciale de studii universitare avansate, organizate de CSUD și de şcoala doctorală; 
b.	frecventarea a 3-5 discipline relevante pentru pregătirea în cercetarea științifică; 
c.	alte activităţi stabilite de către conducătorul de doctorat. 

(5) Învăţarea realizată în cadrul masteratelor de cercetare poate fi echivalată cu     programul de pregătire bazat pe studii universitare avansate. 
(6) Eventualele evaluări aferente cursurilor, seminarelor din cadrul programului de pregătire bazat pe studii universitare avansate au un rol exclusiv informativ, nu sunt obligatorii pentru studenţii-doctoranzi şi nu pot condiţiona finanţarea studenţilor-doctoranzi ori parcursul acestora în cadrul programului de studii. 
Obiectivul principal al programului individual de cercetare ştiinţifică constă în elaborarea tezei de doctorat şi în formarea competenţelor incluse în fişa calificării doctorale din Registrul Naţional al Calificărilor pentru învăţământul superior (RNCIS). 

(7) Programul individual de cercetare ştiinţifică se desfăşoară pe baza planului individual de doctorat (PID), sub coordonarea conducătorului de doctorat şi comisiei de îndrumare. 
(8) Programul individual de cercetare ştiinţifică presupune participarea studentului-doctorand într-unul sau mai multe proiecte ştiinţifice stabilite de către conducător doctorat în cadrul şcolii doctorale
(9) Programul individual de cercetare ştiinţifică se poate desfăşura în cadrul UNARTE    sau în instituţii de cercetare cu recunoaştere internă sau internaţională.
(10) Parcurgerea programului de pregătire bazat pe studii universitare avansate poate duce la acordarea unui număr de credite transferabile stabilit la nivelul şcolii doctorale, conform planurilor de învăţământ avizate anual de Consiliul de administraţie şi aprobate de Senatul UNARTE. 
(11) Evaluarea prin credite a activităţilor desfăşurate în cadrul programului individual de cercetare ştiinţifică (PICS) se realizează pe baza unei proceduri specifice a CSUD. 
(12) Parcurgerea unor stagii anterioare de doctorat şi/sau a unor stagii de cercetare ştiinţifică, desfăşurate în ţară sau în străinătate, în universităţi sau în unităţi de cercetare-dezvoltare de prestigiu pot fi recunoscute ca echivalente cu activităţile din programul de pregătire bazat pe studii universitare avansate. 
(13) Echivalarea este propusă de către conducătorul de doctorat, se avizează de către Consiliul Şcolii Doctorale și de către Consiliul Facultății din care face parte Școala doctorală și este aprobată de CSUD 

Art. 25.	(1) În domeniile de studii reglementate la nivel european, durata studiilor universitare de doctorat respectă legislaţia corespunzătoare.
(2) Durata programului de doctorat este, de regulă, de 3 ani. 
(3) Din motive temeinice, la finele celor 3 ani ai programului de studii universitare de doctorat, în cazul în care conducătorul de doctorat și studentul doctorand constată că cercetarea este deosebit de complexă, atunci durata programului de doctorat poate fi prelungită cu 1 - 2 ani, la propunerea conducătorului de doctorat, și cu aprobarea Senatului UNARTE, în limita fondurilor disponibile.
(4) Studiile universitare de doctorat se pot întrerupe din motive temeinice. Durata acestor studii se prelungeşte cu perioadele cumulate ale întreruperilor aprobate.
(5) Prelungirea prevăzută la alin. (3), respectiv întreruperea şi prelungirea prevăzute la alin. (4) se stabilesc prin acte adiţionale la contractul de studii universitare de doctorat.
Art. 26.	(1) Dacă studentul-doctorand nu reuşeşte să finalizeze teza în termenul stabilit potrivit contractului de studii universitare de doctorat şi eventualelor acte adiţionale la acesta, studentul-doctorand mai are la dispoziţie o perioadă de graţie de maximum 2 ani pentru a finaliza şi susţine public teza, depăşirea acestui termen conducând în mod automat la exmatricularea sa. Statutu de student doctorand în perioada de grație se acordă la cerere.
(2) În perioada de graţie prevăzută la alin. (1), studentul-doctorand nu poate beneficia de bursă de doctorat acordată din granturile doctorale prevăzute la art. 48.
(3) Studentul doctorand în regim bugetar poate fi obligat prin contractul de studii la achitarea unei taxe pentru eventuala perioadă de grație. Studenți pot fi scutiți de la plata taxei în perioada de grație cei care au cazuri sociale, persoane aflate în situații medicale grave.
(4) Susţinerea tezei de doctorat se poate face în termen de maximum 4 ani de la terminarea studiilor universitare de doctorat, cu avizul conducătorului și cu aprobarea Senatului universitar, potrivit legii, în termenul de maxim 4 ani fiind inclus și termenul de grație de 2 ani, prevazut la alin. 1
 (5) Din motive temeinice (cauze medicale, cauze profesionale, maternitate, concediu post-natal etc.) studiile universitare de doctorat se pot întrerupe pentru o perioadă de maxim doi ani universitari, pe parcursul programului de studii de trei ani, pe baza unei solicitări avizată de conducătorul de doctorat, de Consiliul Școlii doctorale și aprobată de către CSUD. 
  (6) Solicitarea de întrerupere de studii se poate face înaintea începerii semestrului    universitar şi în primele trei săptămâni de la începutul acestuia. 
 (7) Întreruperea prevăzută la alin. (1) se stabileşte prin act adiţional la contractul de studii universitare de doctorat. Revenirea în cadrul programului de pregătire doctorală presupune, de asemenea, încheierea unui act adițional la contractul de studii. 
 (8) Studenții-doctoranzi care beneficiază de finanțare de la bugetul de stat, le pot relua cu finanțare de la buget în cazul în care în momentul revenirii mai există locuri disponibile la Școala doctorală în cadrul anului universitar în care se revine, în caz contrar se reia procesul de învățământ la forma de finanțare cu taxă. 

(9) La întreruperea studiilor, taxa de școlarizare deja plătită, aferentă semestrului pentru care se face întreruperea, se restituie integral

(10) Taxele semestrelor anterioare celui în care s-a produs întreruperea nu se restituie. 

(11) Solicitarea restituirii taxei de şcolarizare se poate face în anul bugetar curent. 

(12) La data expirării perioadei de întrerupere, persoanele care au beneficiat de     această facilitate își vor relua de drept studiile, prin depunerea unei cereri de reluare a acestora.
După susţinerea tezei de doctorat, Universitatea eliberează o adeverinţă care atestă perioada în care studentul-doctorand a urmat studiile universitare de doctorat, indiferent dacă acestea au fost promovate sau nu.
Art. 27.	Programele de studii universitare de doctorat sunt de două tipuri:
a)	doctoratul ştiinţific în Arte Vizuale, având ca finalitate producerea de cu-noaştere ştiinţifică originală, relevantă național sau internaţional, pe baza unor metode ştiinţifice;
b)	doctoratul profesional în Arte Vizuale, orientat pe cercetarea artistică, având ca finalitate producerea de cunoaştere originală pe baza aplicării metodei ştiinţifice şi a reflecţiei sistematice asupra unor proiecte artistice performante din domeniul artelor vizuale, de înalt nivel naţional şi internaţional. 
Art. 28.	(1) Forma de desfăşurare a studiilor universitare de doctorat în Universitatea Națională de Arte din București este cu frecvenţă.
(2) Studentul-doctorand trebuie să aloce un timp semnificativ programului doctoral, care necesită prezenţa efectivă a acestuia în cadrul universității sau în cadrul unor unităţi de cercetare-dezvoltare care au încheiat acorduri sau parteneriate instituţionale cu universitatea, potrivit art. 11 alin. (2), în afara perioadelor aferente mobilităţilor.
(3) Prezenţa efectivă necesară a studentului-doctorand este decisă de către conducătorul de doctorat în funcţie de specificul programului doctoral şi cu respectarea prevederilor prezentului Regulament.
(4) Obligaţiile referitoare la frecvenţă constituie un criteriu de evaluare a calităţii şcolii doctorale, inclusiv în vederea finanţării.
Art. 29.	(1) Studiile universitare de doctorat se pot organiza şi în cotutelă, caz în care studentul-doctorand îşi desfăşoară activitatea sub îndrumarea concomitentă a unui conducător de doctorat din România şi a unui conducător de doctorat dintr-o altă ţară sau sub îndrumarea concomitentă a doi conducători de doctorat din instituţii diferite din România, pe baza acordului scris dintre universitate și cealaltă instituție organizatoare implicată. Doctoratul în cotutelă poate fi organizat şi în cazul în care ambii conducători de doctorat sunt din universitate, dar au specializări ori domenii diferite de studiu.
(2) Dacă ambii conducători de doctorat activează în Universitatea Națională de Arte din București, atunci se încheie între ei, în scris, un acord de cotutelă, care se aprobă de directorul Consiliului pentru studiile universitare de doctorat şi prin care se stabilesc responsabilităţile fiecărui conducător de doctorat.
(3) Dacă cel de-al doilea conducător nu activează în Universitatea Națională de Arte din București, atunci se încheie, în scris, un acord de cotutelă între universitate şi instituţia unde cel de-al doilea conducător îndrumă studenţi-doctoranzi. Acest acord stipulează cerinţele organizării şi desfăşurării doctoratului în fiecare dintre cele două instituţii implicate, inclusiv obligaţiile financiare ale acestora, în concordanţă cu rolul pe care îl au în cotutelă şi cu legislaţia specifică.
(4) În cazul unui doctorat în cotutelă cu un conducător de doctorat din afara Universităţii Naționale de Arte din București, studentul-doctorand poate alege, în conformitate cu acordul încheiat între universitate şi instituţia parteneră, discipline oferite de şcolile doctorale ale instituţiei partenere. În acest caz, studentul-doctorand trebuie să depună la secretariatul școlii doctorale acte doveditoare eliberate de instituţia parteneră pentru disciplinele frecventate la respectiva instituţie.
Art. 30.	(1) Programul de pregătire bazat pe studii universitare avansate organizat de școala doctorală a Universității Naționale de Arte din București este alcătuit din activităţi desfăşurate în formaţiuni instituţionalizate de studiu, prin cursuri, seminare, laboratoare şi altele asemenea.
(2) Structura şi conţinutul programului de pregătire bazat pe studii universitare avansate sunt stabilite de şcoala doctorală.
(3) Programul de pregătire bazat pe studii universitare avansate este un instrument pentru îmbogăţirea cunoştinţelor studentului-doctorand şi care îi serveşte acestuia pentru derularea în bune condiţii a programului de cercetare ştiinţifică şi pentru dobândirea de competenţe avansate specifice ciclului de studii universitare de doctorat. Universitatea, prin școala doctorală, facilitează şi garantează flexibilitatea curriculară a programelor de studii universitare de doctorat.
(4) După susţinerea fiecărui raport de progres de către studentul –doctorand se procedează astfel:
a.	Comisia de îndrumare întocmeşte un proces – verbal în care se consemnează observaţiile şi recomandările conducătorului de doctorat şi ale membrilor comisiei şi calificativul acordat: „admis” sau „respins”. Un exemplar al procesului - verbal, semnat de către conducătorul de doctorat şi de către membrii comisiei de îndrumare, se depune la biroul CSUD pentru a fi inclus în dosarul studentului-doctorand; 
b.	În cazul respingerii unui raport de progres sau a raportului final, studentul-doctorand îl poate reface şi susţine în cadrul sesiunilor de reprogramare, urmând aceeaşi procedură; 
c.	Studentul-doctorand poate contesta calificativul obţinut în termen de 48 de ore de la data anunţării rezultatelor doar pentru motive de nerespectare a procedurii, printr-o cerere adresată directorului şcolii doctorale. În acest caz, directorul şcolii doctorale dispune formarea unei comisii alcătuite din trei conducători de doctorat, care va proceda la o nouă evaluare verificarea îndeplinirii cerimțelor procedurale cu privire la susținerea raportului de progres. Rezultatul dat de această comisie se comunică biroului CSUD și studentului-doctorand, în scris, în termen de 7 zile de la formularea contestaţiei. 

(5) Termenele de susţinere a rapoartelor de progres sunt cele prevăzute în graficul activităților pe anul universitar respectiv, în cadrul sesiunii normale şi în cadrul sesiunilor de reprogramare. 

(6) Şcoala doctorală asigură accesul liber şi neîngrădit la programul de pregătire avansată tuturor studenţilor-doctoranzi din cadrul şcolii doctorale sau din cadrul altor şcoli doctorale.

EXMATRICULĂRI
Art. 31.   Studentul - doctorand va fi exmatriculat dacă:
a)	nu depune, la timp, rapoartele de progres al cercetării științifice sau nu se prezintă la dezbaterea publică a rezultatelor cercetării științifice proprii;
b)	i se respinge sau nu promovează unul dintre Rapoartele anuale de progres al cercetării științifice și după a doua sesiune de evaluare; în urma propunerii de exmatriculare de către conducătorul de doctorat și a comisiei de îndrumare, prin obținerea calificativului – RESPINS- la raportul de progres, CSUD  emite decizia de exmatriculare a studentului doctorand. Exmatricularea atrage de la sine pierderea calității de student doctorand;
c)	nu și -a susținut teza de doctorat la încheierea duratei programului de studii doctorale,sau, după caz, la finalizarea perioadei de grație, conform legii;
d)	la resusținerea publică a tezei, comisia de doctorat acordă tot calificativul – NESATISFĂCĂTOR-
e)	încalcă etica universitară sau a cercetării științifice, incusiv prin plagiat;
f)	neplata taxei de școlarizare  atrage după sine exmatricularea și pierderea calității de student doctorand.
Art. 32. Studenți – doctoranzi care au fost exmatriculați de la studii universitare de doctorat din UNARTE se pot înscrie la un nou concurs de admitere la UNARTE, excepție făcând cei care au fost exmatriculați pe motiv de plagiat.
Art. 33. Studenților doctoranzi care au fost exmatriculați li se eliberează documentele de la dosarul personal pe baza notei de lichidare semnate de către toate persoanele responsabile.
Art. 34. (1) Parcurgerea programului de pregătire bazat pe studii universitare avansate duce la acordarea a 30 de credite transferabile.
(2) Creditele obţinute într-un program de master de cercetare sau parcurgerea unor stagii anterioare de doctorat ori a unor stagii de cercetare ştiinţifică, desfăşurate în ţară sau în străinătate, în universităţi ori în unităţi de cercetare-dezvoltare de prestigiu, pot fi recunoscute ca echivalente cu cele dintr-un program de pregătire bazat pe studii universitare avansate. Echivalarea este propusă de către conducătorul de doctorat şi se aprobă de către Consiliul pentru studiile universitare de doctorat.
(3) Participarea unui anumit student-doctorand la programul de pregătire bazat pe studii universitare avansate şi alegerea elementelor de studiu din cadrul acestui program care trebuie urmate de către studentul-doctorand sunt stabilite exclusiv şi independent de către conducătorul de doctorat al acestuia.
(4) Studentul-doctorand poate opta în mod independent pentru parcurgerea cursurilor din cadrul studiilor universitare avansate puse la dispoziţie de şcoala doctorală a universității sau de către alte şcoli doctorale.
(5) Durata cumulată a programului de pregătire bazat pe studii universitare avansate nu depășește 3 luni.
(6) Eventualele evaluări aferente cursurilor, seminarelor sau laboratoarelor din cadrul programului de pregătire bazat pe studii universitare avansate au un rol exclusiv informativ, nu sunt obligatorii pentru studenţii-doctoranzi şi nu pot condiţiona finanţarea studenţilor-doctoranzi ori parcursul acestora în cadrul programului de studii. Evaluarea în vederea acordării titlului de doctor se face pe baza tezei de doctorat şi a susţinerii publice a acesteia.
Art. 35. (1) Programul de cercetare ştiinţifică presupune participarea studentului-doctorand în unul sau mai multe proiecte ştiinţifice stabilite de către conducătorul de doctorat.
(2) Responsabilitatea asupra structurii, conţinutului, desfăşurării şi organizării programului de cercetare ştiinţifică al studentului-doctorand revine conducătorului de doctorat.
(3) Conducătorul de doctorat este direct responsabil pentru parcursul ştiinţific al studentului-doctorand, fiind obligat să ia toate măsurile necesare pentru a-i asigura acestuia condiţiile, cunoştinţele şi informaţiile care să maximizeze şansele finalizării programului de doctorat.
(4) Asigurarea resurselor necesare desfăşurării proiectelor de cercetare în care este implicat studentul-doctorand reprezintă şi o obligaţie specifică a universității, a şcolii doctorale şi a conducătorului de doctorat.
(5) Pentru asigurarea unui parcurs ştiinţific coerent, studentul-doctorand susţine, la solicitarea sa şi cel puţin o dată la 12 luni, o prezentare a progresului programului său de cercetare ştiinţifică în faţa comisiei de îndrumare şi a conducătorului de doctorat, care au rolul de a ghida, a corecta şi a susţine parcursul ştiinţific al studentului-doctorand.
Art. 36. (1) Teza de doctorat se elaborează conform cerinţelor stabilite prin prezentul Regulament.
(2) Şcoala doctorală poate stabili formatul-tip al tezei de doctorat, care poate include elemente de structură şi de formatare grafică, studentul-doctorand având obligaţia respectării respectivului format-tip. Conţinutul tezei de doctorat este stabilit de studentul-doctorand prin consultare cu conducătorul de doctorat şi va respecta structura-cadru şi limitările impuse de prezentul Regulament.
(3) Titlul tezei de doctorat poate fi modificat la libera alegere a studentului-doctorand , cu acordul conducătorului de doctorat , până în momentul finalizării acesteia în vederea susţinerii publice. Noul titlu al tezei trebuie fie în concordanță cu cercetarea științifică desfășurată de studentul doctorand pe parcursul întrgului program de doctorat.
(4) Teza de doctorat este o lucrare originală, fiind obligatorie menţionarea sursei pentru orice material preluat. Studentul-doctorand este autorul tezei de doctorat şi îşi asumă corectitudinea datelor şi informaţiilor prezentate în teză, precum şi a opiniilor şi demonstraţiilor exprimate în teză.
(5) Conducătorul de doctorat răspunde împreună cu autorul tezei de respectarea standardelor de calitate sau de etică profesională, inclusiv de asigurarea originalităţii conţinutului, potrivit prevederilor art. 170 din Legea nr. 1/2011.
Art. 37. (1) Evaluarea tezelor de doctorat va avea în vedere următoarele criterii:
a)	originalitate: teza de doctorat trebuie să fie construită în jurul unei idei care nu se află în bibliografia ei, accentul fiind pus pe inovare şi originalitate a viziunii;
b)	elemente definitorii: relevanţa temei de cercetare, tehnica argumentaţiei, structură clară, concluzii bine sintetizate, bibliografie românească și internațională adusă la zi, redactare îngrijită (conform regulilor specifice stabilite de școala doctorală);
c)	teza de doctorat axată pe cercetare în Istoria și teoria artei trebuie să fie elaborată in extenso însumând minimum 200 de pagini (fără ilustrații, anexe şi bibliografie);
d)	teza de doctorat axată pe cercetare artistică trebuie să cuprindă minimum 100 de pagini de text (fără ilustrații, anexe şi bibliografie), precum şi un proiect artistic concretizat într-o serie de lucrări de artă vizuală și documentat pe un suport virtual.
	(2) Cercetarea artistică este diferită de creația artistică. Pentru a se defini drept cercetare artistică, un produs artistic are un scop orientat spre cercetare exploratorie sau aplicativă, produce o formă de cunoaștere și presupune din partea artistului sau teoreticianului autor al cercetării un anumit tip de demers critic și teoretic. Specifice cercetării artistice sunt, adesea, dimensiunea ei interdisciplinară și caracterul experimental transmetodologic.
Art. 38. (1) Evaluarea activității doctorandului în timpul stagiului de cercetare presupune ca teza de doctorat să fie însoțită de documente care să ateste diseminarea rezultatelor cercetării ştiinţifice şi artistice a doctoranzilor:
a)	publicaţii, expoziții şi alte modalităţi de valorificare a activităţii de cercetare ştiinţifică sau artistică a doctoranzilor;
b)	activitatea doctoranzilor în comunitatea ştiinţifică şi artistică, prin organizarea sau participarea la evenimente specifice (conferințe, simpozioane, activitate curatorială, participări la evenimente expoziționale sau artistice: festivaluri, workshop-uri etc.). 
(2) Calitatea acestora va fi estimată prin integrarea lor în fluxul de publicații naționale  (reviste, cataloage, volume colective) și internaţionale (reviste, cataloage, volume colective etc.), citări, premii etc. Participările la evenimente expoziționale, festivaluri, workshop-uri etc. vor fi evaluate prin cronicile, comentariile și menționările acestor evenimente în reviste, cataloage, site-uri și link-uri specifice.
Art. 39. (1) Numărul minim de activități necesare pentru doctoratul științific:
a)	cel puțin un studiu sau un articol publicat în reviste de specialitate sau cel puțin un studiu publicat în volume colective de specialitate;
b)	cel puțin două participări cu comunicări la simpozioane, conferințe, workshop-uri naționale sau internaționale; una dintre participări poate fi echivalată cu activități curatoriale.
(2) Numărul minim de activități necesare pentru doctoratul profesional: cel puțin două manifestări expoziționale sau activități similare specifice subdomeniilor: design, modă/fashion design, artă murală, artă în spațiul public, conservare-restaurare.
Art. 40. (1) Tezele de doctorat împreună cu anexele acestora sunt documente publice şi se redactează şi în format digital. În domeniul artelor, tezele de doctorat pot fi însoţite de înregistrarea pe suport digital a creaţiei artistice originale. Teza de doctorat şi anexele sale se publică pe un site administrat de Ministerul Educaţiei Naționale, cu respectarea legislaţiei în vigoare în domeniul drepturilor de autor.
(2) Protecţia drepturilor de proprietate intelectuală asupra tezei de doctorat se asigură în conformitate cu prevederile legii.
(3) Valorificarea dreptului de autor sau a drepturilor de proprietate industrială asupra produsului sau creaţiei originale realizate în cadrul programului de studii universitare de doctorat se realizează în conformitate cu prevederile legislaţiei în domeniu.
(4) Structura "dosarului de doctorat" şi accesul la acesta vor fi reglementate printr-o procedură elaborată de CNATDCU şi aprobată prin ordin al ministrului educaţiei naţionale, cu respectarea legislaţiei în vigoare. Această procedură va respecta următoarele reguli:
a)	rezumatul tezei este publicat pe site-ul universităţii şi poate fi consultat public după emiterea dispoziţiei de numire a comisiei de susţinere;
b)	teza în format tipărit poate fi consultată la biblioteca universităţii cu cel puţin 20 de zile înainte de data fixată pentru susţinerea publică. Lucrarea de doctorat rămâne document public la biblioteca universităţii;
c)	dacă studentul-doctorand nu optează pentru publicarea distinctă a tezei sau a unor capitole din aceasta, forma digitală a tezei este făcută publică şi va putea fi accesată liber pe platforma naţională după emiterea dispoziţiei de acordare a titlului de doctor; tezei i se va atribui o licenţă de protecţie a dreptului de autor;
d)	dacă studentul-doctorand optează pentru publicarea distinctă a tezei de doctorat sau a unor capitole din aceasta, el primeşte un termen de graţie de maximum 24 de luni pentru realizarea acestei publicări; după expirarea termenului de graţie, în cazul în care universitatea nu a primit nici o notificare cu privire la publicarea distinctă a tezei, documentul în format digital devine liber accesibil pe platforma naţională cu atribuirea unei licenţe de protecţie a dreptului de autor;
e)	după publicarea tezei sau a unor capitole din aceasta, autorul are obligaţia de a notifica universitatea asupra acestui fapt şi de a transmite indicaţia bibliografică şi un link la publicaţie, care vor fi făcute apoi publice pe platforma naţională;
f)	după acordarea titlului de doctor, în termen de maximum 30 de zile, universitatea are obligaţia transmiterii unui exemplar tipărit al tezei de doctorat la Biblioteca Naţională a României, unde poate fi accesat la cerere.
(5) Dosarul de doctorat se arhivează de către Universitatea Națională de Arte din București cu regim permanent.
Art. 41. (1) Studiile universitare de doctorat se finalizează prin susţinerea în şedinţă publică a tezei de doctorat în faţa comisiei de susţinere publică a tezei de doctorat, denumită în continuare comisie de doctorat, conform metodologiei aprobate de Senatul universitar.
(2) Susţinerea publică poate avea loc numai după parcurgerea următoarelor etape:
a)	studentul-doctorand predă teza în format electronic şi, după caz, în format printat la secretariatul şcolii doctorale;
b)	şcoala doctorală realizează analiza de similitudini utilizând un program recunoscut de CNATDCU; şcoala doctorală poate solicita, suplimentar, utilizarea unui program dezvoltat la nivel naţional privind detecţia de similitudini; rapoartele de similitudini se includ în "dosarul de doctorat";
c)	teza de doctorat este prezentată în comisia de îndrumare; după această presusţinere, care poate fi publică, conducătorul de doctorat şi comisia de îndrumare decid asupra depunerii oficiale a tezei şi organizării susţinerii publice; referatul de acceptare al conducătorului de doctorat şi acordul membrilor comisiei de îndrumare se includ în "dosarul de doctorat";
d)	teza de doctorat se depune în mod oficial la secretariatul şcolii doctorale, în format tipărit şi în format electronic, împreună cu rezumatul tezei de doctorat şi CV-ul doctorandului; secretariatul şcolii doctorale certifică îndeplinirea de către doctorand a tuturor obligaţiilor din cadrul programului de studii universitare de doctorat;
e)	cererea pentru fixarea datei de susţinere publică a tezei de doctorat, avizată de conducătorul de doctorat şi de preşedintele comisiei de susţinere, se depune la secretariatul şcolii doctorale cu minimum 20 de zile calendaristice înainte de data propusă pentru susţinere;
f)	şcoala doctorală întocmeşte şi afişează anunţul pentru susţinerea publică cu cel puţin 20 de zile calendaristice înainte de data propusă pentru susţinere. Acesta va include în mod obligatoriu data, locul şi ora de susţinere, conducătorul sau conducătorii de doctorat, precum şi locul unde textul integral al tezei poate fi consultat în format tipărit. Anunţul susţinerii publice, rezumatul tezei în format electronic, CV-ul doctorandului, CV-urile membrilor comisiei de susţinere publică a tezei de doctorat sau link-uri către acestea sunt afişate pe site-ul universității.
(3) În urma identificării unor încălcări ale bunei conduite în cercetare-dezvoltare, inclusiv plagierea rezultatelor sau publicaţiilor altor autori, confecţionarea de rezultate ori înlocuirea rezultatelor cu date fictive, în cadrul evaluării tezei de către conducătorul de doctorat sau comisia de îndrumare, acordul de susţinere publică nu se obţine.
(4) Comisia de doctorat este propusă de conducătorul de doctorat şi aprobată de Consiliul pentru studiile universitare de doctorat. Comisia de doctorat este alcătuită din cel puţin 5 membri: preşedintele, ca reprezentant al universității, conducătorul de doctorat şi cel puţin 3 referenţi oficiali, din ţară sau din străinătate, specialişti în domeniul în care a fost elaborată teza de doctorat şi din care cel puţin 2 îşi desfăşoară activitatea în afara universității. Membrii comisiei de doctorat au titlul de doctor şi au cel puţin funcţia didactică de conferenţiar universitar sau de cercetător ştiinţific gradul II ori au calitatea de conducător de doctorat, în ţară sau în străinătate.
(5) Atât universitatea, cât şi şcoala doctorală pot impune standarde minimale de performanţă ştiinţifică pe care membrii comisiei de doctorat trebuie să le satisfacă pentru a putea face parte din comisia respectivă.
(6) Susţinerea tezei de doctorat poate avea loc numai după evaluarea sa de către toţi membrii comisiei de doctorat şi în prezenţa a cel puţin 4 dintre aceştia, cu participarea obligatorie a preşedintelui comisiei şi a conducătorului de doctorat.
(7) Susţinerea publică include obligatoriu o sesiune de întrebări din partea membrilor comisiei de doctorat şi a publicului, conform art. 168 alin. (3) din Legea nr. 1/2011.
(8) Este interzisă oferirea de către studentul-doctorand a unor cadouri sau altor asemenea foloase necuvenite membrilor comisiei de doctorat ori solicitarea ca studentul-doctorand să contribuie la decontarea unor cheltuieli aferente deplasării unor membri ai comisiei de doctorat sau organizării susţinerii publice a tezei de doctorat.
(9) Calitatea de student-doctorand încetează la acordarea titlului de doctor sau la emiterea dispoziţiei de exmatriculare.
Art. 42. (1) Pe baza susţinerii publice a tezei de doctorat şi a rapoartelor referenţilor oficiali, comisia de doctorat evaluează şi deliberează asupra calificativului pe care urmează să îl atribuie tezei de doctorat. Calificativele care pot fi atribuite sunt: "Excelent", "Foarte bine", "Bine", "Satisfăcător" şi "Nesatisfăcător".
(2) În cazul în care un membru al comisiei de doctorat identifică în cadrul evaluării tezei, atât anterior susţinerii publice, cât şi în cadrul acesteia, abateri grave de la buna conduită în cercetarea ştiinţifică şi activitatea universitară, inclusiv plagierea rezultatelor sau publicaţiilor altor autori, confecţionarea de rezultate ori înlocuirea rezultatelor cu date fictive, membrul comisiei de doctorat este obligat să ia următoarele măsuri:
a)	să sesizeze Comisia de etică universitară în care este înmatriculat studentul-doctorand şi comisia de etică a instituţiei în care este angajat conducătorul de doctorat pentru analiza şi soluţionarea cazului, inclusiv prin exmatricularea studentului-doctorand, potrivit art. 306-310 şi 318-322 din Legea nr. 1/2011 şi prevederilor Legii nr. 206/2004 privind buna conduită în cercetarea ştiinţifică, dezvoltarea tehnologică şi inovare, cu modificările şi completările ulterioare;
b)	să notifice abaterile tuturor membrilor comisiei de doctorat şi să propună acordarea calificativului "Nesatisfăcător".
(3) Dacă studentul-doctorand a îndeplinit toate cerinţele prevăzute în programul de cercetare ştiinţifică şi aprecierile asupra tezei de doctorat permit atribuirea calificativului "Excelent", "Foarte bine", "Bine" sau "Satisfăcător", comisia de doctorat propune acordarea titlului de doctor. Propunerea se înaintează CNATDCU, spre validare. CNATDCU, în urma evaluării dosarului, propune ministrului educaţiei naționale acordarea sau neacordarea titlului de doctor.
(4) În cazul atribuirii calificativului "Nesatisfăcător", comisia de doctorat precizează elementele de conţinut care urmează să fie refăcute sau completate în teza de doctorat şi solicită o nouă susţinere publică a tezei. A doua susţinere publică a tezei are loc în faţa aceleiaşi comisii de doctorat ca şi în cazul primei susţineri. În cazul în care şi la a doua susţinere publică se obţine calificativul "Nesatisfăcător", titlul de doctor nu se acordă, iar studentul-doctorand este exmatriculat.
(5) În cazul în care CNATDCU invalidează argumentat teza de doctorat, universitatea primeşte din partea Ministerului Educaţiei Naționale o motivaţie scrisă de invalidare, redactată în baza observaţiilor CNATDCU. Lucrarea de doctorat poate fi retransmisă CNATDCU în termen de un an de la data primei invalidări. Dacă lucrarea de doctorat se invalidează şi a doua oară, titlul de doctor nu va fi acordat, iar studentul-doctorand va fi exmatriculat.
(6) În cazul în care membrii CNATDCU din cadrul unei comisii de evaluare a unei teze de doctorat constată nerespectarea standardelor de etică profesională, inclusiv existenţa plagiatului, în cadrul tezei sau al activităţilor care au dus la realizarea acesteia, aceştia invalidează teza de doctorat, comunică aceste constatări celorlalţi membri ai comisiei de evaluare şi sesizează Consiliul general al CNATDCU pentru analiza responsabilităţii conducătorului de doctorat sau a şcolii doctorale.
Art. 43. Titlul de doctor se atribuie prin ordin al ministrului educaţiei naționale, după validarea tezei de doctorat de către CNATDCU, conform dispozițiilor legale în vigoare.
Art. 44.  (1) Rectorul poate anula, cu aprobarea Senatului universitar, o diplomă de studii universitare de doctorat atunci când se dovedeşte că s-a obţinut prin mijloace frauduloase sau prin încălcarea prevederilor Codului de etică universitară.
(2) Diploma de doctor încetează să mai producă efecte juridice din momentul comunicării dispoziţiei de retragere a titlului.
Art. 45. (1) Diploma conferită după promovarea unui program de studii universitare de doctorat se numeşte diplomă de doctor. În diploma care certifică obţinerea şi deţinerea titlului de doctor se menţionează, în mod expres, domeniul disciplinar sau interdisciplinar al doctoratului pentru doctoratul ştiinţific; în cea care certifică obţinerea şi deţinerea titlului de doctor într-un domeniu profesional se menţionează, în mod expres, domeniul profesional al doctoratului.
(2) În urma finalizării studiilor universitare de doctorat ştiinţific se conferă de către universitate diploma şi titlul de doctor în ştiinţe, corespunzându-i acronimul Dr.
(3) În urma finalizării studiilor universitare de doctorat profesional se conferă de către universitate diploma şi titlul de doctor într-un domeniu profesional, corespunzându-i acronimul Dr. P.
(4) Pe diploma de doctor se va înscrie calificativul obţinut de studentul-doctorand, respectiv "Excelent", "Foarte bine", "Bine" sau "Satisfăcător". De asemenea, pe diploma de doctor se va înscrie şi o menţiune în limba latină, după cum urmează:
a)	pentru calificativul "Excelent" se înscrie menţiunea "Summa cum laude";
b)	pentru calificativul "Foarte bine" se înscrie menţiunea "Magna cum laude";
c)	pentru calificativul "Bine" se înscrie menţiunea "Cum laude".
Art. 46. (1) Pe parcursul derulării programului de studii universitare de doctorat, studentul-doctorand are dreptul:
a)	să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare;
b)	să participe la seminarele sau reuniunile de lucru ale personalului de cercetare-dezvoltare din cadrul universității atunci când sunt în discuţie teme relevante pentru studiile universitare de doctorat;
c)	să fie reprezentat în forurile decizionale ale şcolii doctorale;
d)	să beneficieze de logistica, centrele de documentare, bibliotecile şi echipamentele şcolii doctorale şi ale universității pentru elaborarea proiectelor de cercetare şi a tezei de doctorat;
e)	să elaboreze planul individual al studiilor universitare de doctorat;
f)	să solicite Consiliului pentru studiile universitare de doctorat schimbarea conducătorului de doctorat, în baza unor motive întemeiate;
g)	să se înscrie la cursurile şi seminarele organizate de alte şcoli doctorale;
h)	să lucreze împreună cu echipe de cercetători din cadrul universității sau din cadrul unor unităţi de cercetare-dezvoltare care au încheiat acorduri sau parteneriate instituţionale cu universitatea;
i)	să beneficieze de mobilităţi naţionale sau internaţionale;
j)	să beneficieze de sprijin instituţional pentru a participa la conferinţe sau congrese ştiinţifice, ateliere de lucru, şcoli de vară ori iarnă şi seminare naţionale şi internaţionale în domeniul de specializare în care şi-a ales teza de doctorat;
k)	să participe la sesiunile de comunicări ştiinţifice organizate de şcoala doctorală sau de universitate;
l)	să fie informat cu privire la curriculumul studiilor universitare de doctorat din cadrul şcolii doctorale.
m)	 să fie informat  asupra drepturilor privind prelucrarea datelor cu caracter personal și libera circulație a acestor date.
 (2) Studentul-doctorand are următoarele obligaţii:
a)	să respecte orarul stabilit împreună cu conducătorul de doctorat şi să îşi îndeplinească obligaţiile de susţinere a lucrărilor şi de prezentare a rezultatelor cercetării;
b)	să desfășoare activitățile prevăzute în planul individual al studiilor universitare de doctorat;
c)	să prezinte anual, conducătorului de doctorat și comisiei de îndrumare,  rapoarte de activitate ori de câte ori i se solicită;
d)	să fie în legătură permanentă cu conducătorul de doctorat;
e)	să respecte disciplina instituţională, reglementările universității și standardele de etică universitară.
f)	să achite taxa de școlarizare, în situația în care este student- doctorand în regim cu taxă;
g)	să permită universității prelucrarea datelor cu caracter personal în vederea îndeplinirii obligațiilor legale care îi revin, inclusiv acordarea facilităților de transport intern feroviar și cu metroul.

Art. 47.  (1) Drepturile şi obligaţiile conducătorului de doctorat decurg din Legea nr. 1/2011, din prezentul Regulament, precum şi din contractul său de muncă.
(2) Drepturile conducătorului de doctorat includ, printre altele:
a)	dreptul de a participa la competiţii pentru granturi doctorale;
b)	dreptul de a îndruma şi evalua activitatea studentului-doctorand în cadrul programului de studii universitare de doctorat, conform autonomiei profesionale şi universitare, urmărind exigenţele programului de studii universitare de doctorat şi respectând interesele profesionale ale studentului-doctorand;
c)	dreptul de a propune comisia de doctorat;
d)	dreptul la o evaluare internă şi externă imparţială, conformă cu metodologia specifică a procesului de evaluare;
e)	dreptul de a cunoaşte metodologia în raport cu care este evaluat, atât în evaluarea internă, cât şi în evaluarea externă;
f)	dreptul de a cunoaşte rezultatele evaluării interne şi externe a propriei activităţi;
g)	dreptul de a refuza îndrumarea unui student-doctorand în condiţiile în care este pus fără voia sa într-un conflict de interese;
h)	dreptul de a solicita Consiliului pentru studiile universitare de doctorat încetarea relației de conducere ori îndrumare a unui student-doctorand, din motive bine întemeiate;
i)	dreptul de a selecta candidatul la doctorat pentru o poziţie vacantă aflată sub îndrumarea sa şi de a propune înmatricularea studentului-doctorand;
j)	dreptul de a solicita şcolii doctorale organizarea unui concurs de admitere pentru fiecare poziţie de student-doctorand vacantă aflată sub îndrumarea sa;
k)	dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe, cu respectarea legislației în vigoare și a reglementărilor universitare.
(3) Conducătorul de doctorat are următoarele obligaţii:
a)	să asigure îndrumarea ştiinţifică, profesională şi deontologică a fiecărui student-doctorand aflat sub conducerea sau îndrumarea sa;
b)	să propună temele de cercetare;
c)	să asigure condiţiile şi să stimuleze progresul studenţilor-doctoranzi în cercetarea pe care o realizează;
d)	să efectueze monitorizarea şi evaluarea obiectivă şi riguroasă a fiecărui student-doctorand;
e)	să sprijine mobilitatea studenţilor-doctoranzi;
f)	să evite apariţia conflictelor de interese în îndrumarea studenţilor-doctoranzi.

Capitolul VII 
FINANȚAREA STUDIILOR UNIVERSITARE DE DOCTORAT
Art. 48. (1) Finanţarea studiilor universitare de doctorat se face potrivit prevederilor art. 160 din Legea nr. 1/2011.
(2)  Ministerul Educaţiei Naţionale alocă anual, pentru studiile universitare de doctorat, un număr de locuri multianuale, echivalent numărului de granturi multianuale, pe o durată de minimum 3 ani.
(3) O persoană poate beneficia de finanțare din fonduri publice pentru un singur program de studii universitare de doctorat.
Art. 49.  (1) În vederea participării la competiţia naţională de granturi doctorale între conducătorii de doctorat membri ai școlii doctorale, aceştia vor trimite propuneri de proiecte care vor conţine cel puţin următoarele tipuri de informaţii:
a)	curriculum vitae şi lista lucrărilor ştiinţifice ale conducătorului de doctorat;
b)	informaţii referitoare la numărul, stadiul şi subiectele de cercetare ale doctoranzilor aflaţi în coordonarea conducătorului de doctorat la data depunerii proiectului;
c)	numărul de granturi doctorale solicitate;
d)	tema doctoratului pentru fiecare grant doctoral individual solicitat sau pentru un set de granturi doctorale solicitate, sub forma descrierii proiectului ştiinţific în care va fi implicat studentul-doctorand sau studenţii-doctoranzi; proiectul ştiinţific poate fi parte a unui proiect de cercetare pe care conducătorul de doctorat îl are în derulare.
(2) În vederea participării la competiţia naţională de granturi doctorale între şcolile doctorale, școala doctorală va trimite propuneri de proiecte care vor conţine obligatoriu şi informaţiile specificate la alin. (1) pentru fiecare conducător de doctorat din cadrul şcolii doctorale pentru care se va acorda finanţare în eventualitatea câştigării grantului.
(3) În condiţiile prelungirii programului de doctorat potrivit art. 26 alin. (3), conducătorul de doctorat sau şcoala doctorală poate propune prelungirea grantului doctoral în conformitate cu metodologia de desfăşurare a competiţiilor de proiecte pentru granturi doctorale.
Art. 50. Plata şi drepturile studentului-doctorand se realizează conform art. 164 din Legea nr. 1/2011, fără a exclude alte forme de remunerare prevăzute de dispoziţiile legale în vigoare.
Art. 51. (1) Persoanele care dispun de resursele financiare corespunzătoare, fie din surse proprii, fie din burse sau sponsorizări, pot fi admise, la solicitarea lor și în urma promovării concursului de admitere, ca studenţi-doctoranzi în regim cu taxă.
(2) Pe parcursul studiilor de doctorat studentul-doctorand în regim cu taxă are obligația de a achita, în condițiile stabilite prin contractul de studii universitare de doctorat, taxa de studii pentru fiecare an universitar, inclusiv pentru perioada de grație. Un student-doctorand este considerat a fi în parcursul studiilor universitare de doctorat în perioada cuprinsă între data înmatriculării şi data susținerii publice a tezei de doctorat sau a exmatriculării.
Art. 52. În cazul în care universitatea face parte dintr-un parteneriat, repartizarea între parteneri a granturilor doctorale se face potrivit contractului de parteneriat.
Art. 53.  Universitatea și conducătorul de doctorat nu pot utiliza fondurile granturilor doctorale decât pentru activităţile aferente derulării programului de studii doctorale pentru poziţiile de studenţi-doctoranzi pentru care au fost alocate fondurile.
Capitolul VIII
 DISPOZIȚII FINALE
Art. 54. Prezentul Regulament intră în vigoare la data aprobării de către Senatul universitar, dată la care se abrogă orice dispoziție contrară.
Art. 55. Aprobat în ședința Senatului din data de ........................., prin Hotărârea cu numărul ...........

    RECTOR,
prof. univ. dr. Cătălin Bălescu